T L A Č O V Á S P R Á V A

**Nepotrebujete náhodou pohodu? Pýta sa režisér Juraj Johanides v jeho nových spotoch pre Pohodu**

**Svätý Jur, 11. Júna – Superhrdinovia Jana Kirschner, Juraj Benetin, Lasky, Adam Dragun, Patrik Nagy, Petra Polnišová a Richard Stanke sa stretli v najnovšom seriáli režiséra Juraja Johanidesa. Spolu so skvelým štábom vytvorili pre Pohodu sériu šiestich hraných spotov.**

Ústrednou postavou spotov je Dr. Pohoda, ktorý v slušivom svetri svojim klientom a klientkám ordinuje “Pohodu”. *„Ak si chcete aspoň krátkodobo posilniť psychickú imunitu voči tomu, čo sa deje momentálne okolo vás, potrebujete Pohodu”*, vysvetľuje tvorbu kreatívy režisér Juraj Johanides.

*„Ďuro je skvelý. Za jedno popoludnie vyčaroval so svojimi ľuďmi v byte Júliusa Barcziho na prvý pohľad nemožné. Jeho spoty z roku 2014 sa stali kultovými, milou zhodou okolností sedí aj ich dátum s týmto ročníkom. Som rád, že sme sa opäť stretli pri takejto spolupráci, veľká vďaka patrí všetkým tvorcom a tvorkyniam, či už pred kamerou alebo za ňou. Bolo nám počas točenia dobre a som presvedčený, že je to vidieť,“* vraví o tvorbe TV spotov tajomný Dr. Pohoda.

**Spoty Dr. Pohoda (Festival Pohoda 2025)**

Kreatíva a réžia: Juraj Johanides

Scenár: Juraj Johanides, Marián Tesák

Kamera: Tomáš Juríček

Strih: Marek Šulík

Zvuk/mix: Denisa Uherová

Architekt: Július Barczi

Grading, post produkcia: Peter Košťál-Ekran s.r.o.

Účinkujú: Jana Kirschner, Juraj Benetin, Adam Dragun, Patrik Nagy, Tomáš “Lasky” Šedivý, Petra Polnišová, Richard Stanke, Michal Kaščák

Všetkých šesť hraných spotov bude celý mesiac až do konania Pohody vysielaných v televíziách na Slovensku a kampaň pobeží aj na ďalších online platformách.

29. ročník Pohody sa uskutoční 10. – 12. júla 2025 už tradične na trenčianskom letisku a predstavia sa na ňom hviezdy ako Massive Attack, Queens of the Stone Age, Iggy Pop, Fontaines D.C., Ashnikko, FERG, Nia Archives, Morcheeba, JPEGMafia, Jana Kirschner, Richard Müller, Berlin Manson a ďalší.

Dr. Pohoda x Juraj Benetin / Korben Dallas: [youtu.be/URkZwrLhPoM?feature=shared](http://youtu.be/URkZwrLhPoM?feature=shared)

Dr. Pohoda x Berlin Manson: [youtu.be/U6e4CUFmI0g?feature=shared](http://youtu.be/U6e4CUFmI0g?feature=shared)

Dr. Pohoda x Jana Kirschner: [youtu.be/SGPZ7vvKJgA?feature=shared](http://youtu.be/SGPZ7vvKJgA?feature=shared)

Dr. Pohoda x Lasky: [youtu.be/iANNr4rBAB4?feature=shared](http://youtu.be/iANNr4rBAB4?feature=shared)

Dr. Pohoda x Richard Stanke: [youtu.be/LALsQmErojw?feature=shared](http://youtu.be/LALsQmErojw?feature=shared)

Dr. Pohoda x Petra Polnišová: [youtu.be/mNkc0pPaQt4?feature=shared](http://youtu.be/mNkc0pPaQt4?feature=shared)

Foto z natáčania (prosíme uviesť kredit Foto: Viktor Lamprecht):

<https://drive.google.com/drive/folders/1XfL6nIrYFUn0Z4us27bob3UmctVp8CuP?usp=sharing>

**Kontakt pre médiá**:

Lukáš Grešš, PR & Media Director

Mob: +421 915 778 020

lukas@pohodafestival.sk

[www.pohodafestival.sk](http://www.pohodafestival.sk)